कहते हैं कि आदमी की किस्मत उसकी हथेली पर लिखी होती है। कुछ बिरले ही होते हैं जो अपनी मेहनत से किस्मत की रेखा बदल देते हैं। ऐसा ही एक नजारा KKR vs RR के मुकाबले में दिखा।
 कोलकाता नाइट राइडर्स के युवा बल्लेबाज रिंकू सिंह ने सुबह हथेली पर लिखा कि मैं आज अर्धशतक बनाकर टीम की जीत में योगदान करूंगा। शाम को राजस्थान के खिलाफ नॉट आउट 42 की मैच विनिंग इनिंग खेलकर रिंकू ने अपनी लिखी बात सही साबित कर दी।
 राजस्थान के खिलाफ रन चेज में 182 की स्ट्राइक रेट से खेलते हुए रिंकू ने 6 चौके और 1 शानदार छक्का लगाया। 23 गेंदों पर खेली गई इस नाबाद 42 रनों की पारी की बदौलत KKR ने RR पर जीत दर्ज की, पर इस जीत से भी ज्यादा एक भविष्यवाणी चर्चा में है। दरअसल 7 विकेट से मुकाबला जीतने के बाद रिंकू ने बड़ा राज खोला।
 उन्होंने नीतीश राणा को बताया कि मैंने पहले ही अपने हाथ पर लिख लिया था कि आज मैं अर्धशतक लगाऊंगा और प्लेयर ऑफ द मैच का अवॉर्ड जीतूंगा। हालांकि टीम पहले ही जीत गई तो रिंकू को 50 लगाने का मौका नहीं मिला।
 KKR के सोशल मीडिया हैंडल पर जारी वीडियो में नीतीश राणा रिंकू सिंह से पूछते हैं कि तुमने अपने हाथ पर क्या लिख रखा है? जवाब में रिंकू कहते हैं कि मुझे आज फीलिंग आ रही थी, मैं रन बना लूंगा और मैन ऑफ द मैच का मैच का खिताब अपने नाम कर लूंगा।
 इसलिए रिंकू ने हथेली पर 50 लिखकर दिल की एक तस्वीर बनाई थी। रिंकू का यह वीडियो अब सोशल मीडिया पर वायरल हो रहा है।
 This website follows the DNPA Code of Ethics.
 
कहते हैं कि आदमी की किस्मत उसकी हथेली पर लिखी होती है। कुछ बिरले ही होते हैं जो अपनी मेहनत से किस्मत की रेखा बदल देते हैं। ऐसा ही एक नजारा KKR vs RR के मुकाबले में दिखा। कोलकाता नाइट राइडर्स के युवा बल्लेबाज रिंकू सिंह ने सुबह हथेली पर लिखा कि मैं आज अर्धशतक बनाकर टीम की जीत में योगदान करूंगा। शाम को राजस्थान के खिलाफ नॉट आउट बयालीस की मैच विनिंग इनिंग खेलकर रिंकू ने अपनी लिखी बात सही साबित कर दी। राजस्थान के खिलाफ रन चेज में एक सौ बयासी की स्ट्राइक रेट से खेलते हुए रिंकू ने छः चौके और एक शानदार छक्का लगाया। तेईस गेंदों पर खेली गई इस नाबाद बयालीस रनों की पारी की बदौलत KKR ने RR पर जीत दर्ज की, पर इस जीत से भी ज्यादा एक भविष्यवाणी चर्चा में है। दरअसल सात विकेट से मुकाबला जीतने के बाद रिंकू ने बड़ा राज खोला। उन्होंने नीतीश राणा को बताया कि मैंने पहले ही अपने हाथ पर लिख लिया था कि आज मैं अर्धशतक लगाऊंगा और प्लेयर ऑफ द मैच का अवॉर्ड जीतूंगा। हालांकि टीम पहले ही जीत गई तो रिंकू को पचास लगाने का मौका नहीं मिला। KKR के सोशल मीडिया हैंडल पर जारी वीडियो में नीतीश राणा रिंकू सिंह से पूछते हैं कि तुमने अपने हाथ पर क्या लिख रखा है? जवाब में रिंकू कहते हैं कि मुझे आज फीलिंग आ रही थी, मैं रन बना लूंगा और मैन ऑफ द मैच का मैच का खिताब अपने नाम कर लूंगा। इसलिए रिंकू ने हथेली पर पचास लिखकर दिल की एक तस्वीर बनाई थी। रिंकू का यह वीडियो अब सोशल मीडिया पर वायरल हो रहा है। This website follows the DNPA Code of Ethics.